BE8 พุ่ง 8% โบรกชี้กำไรปีนี้ 115 ลบ. รับรายได้ธุรกิจในปท.-ตปท.เพิ่ม ชูเป้า 53 บ.  
BE8 พุ่ง 8% โบรกชี้กำไรปีนี้ 115 ลบ. หลังรายได้ธุรกิจในปท.เติบโตสูง รุกเจาะกลุ่มลูกค้าภาครัฐ และธุรกิจตปท.โดยเฉพาะเวียดนามซึ่งคาดเติบโตก้าวกระโดด แนะนำ “ซื้อ” ราคาเป้าหมาย 53 บ.
BE8 พุ่ง 8% โบรกชี้กำไรปีนี้ 115 ลบ. หลังรายได้ธุรกิจในปท.เติบโตสูง รุกเจาะกลุ่มลูกค้าภาครัฐ และธุรกิจตปท.โดยเฉพาะเวียดนามซึ่งคาดเติบโตก้าวกระโดด แนะนำ “ซื้อ” ราคาเป้าหมาย 53 บ.
23 มี.ค. 2565

ผู้สื่อข่าวรายงานว่าวันนี้ (23 มี.ค. 2565) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 15:10 น. อยู่ที่ระดับ 37.75 บาท เพิ่มขึ้น 2.75 บาท หรือ 7.86% โดยทำจุดสูงสุดที่ 38.50 บาท และทำจุดต่ำสุดที่ 35.25 บาท ด้วยมูลค่าการซื้อขาย 200.56 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (25 ก.พ.2565) โดยประเมินกำไรปี 2565 โตสูง 40% จากงวดเดียวกันของปีก่อน ที่ 115 ล้านบาท จาก (1) รายได้ธุรกิจในประเทศเติบโตสูง 28% โดยเป้าหมายใหม่จะเป็นการรุกกลุ่มลูกค้าภาครัฐ ซึ่งเป็นตลาดที่มีโอกาสอีกมหาศาล เนื่องจากองค์กรเหล่านี้เริ่มปรับตัวเข้าสู่ยุคดิจิทัลมากขึ้น และเป็นตลาดที่แข็งขันไม่สูง (2) ธุรกิจในต่างประเทศโดยเฉพาะในเวียดนาม ซึ่งคาดสามารถเติบโตอย่างก้าวกระโดด (คาดสัดส่วนรายได้จะเพิ่มจาก 1% ในปี 2564 เป็น 5% ในปี 2565)
(3) มีโอกาสเห็นการเติบโตจากการทำ JV หรือ M&amp;A เพิ่มเติมในปี 2565 หลังได้รับเงินจาก IPO (มีโอกาสเห็นทั้งการไปทำ JV กับบริษัทในอุตสาหกรรม ต่างๆเพื่อทำด้านเทคโนโลยีและการทำ M&amp;A บริษัทที่ทำด้านเทคโนโลยีและมาต่อยอดบริการของ BE8 ให้ครบวงจรขึ้น) ส่วนภาพระยะกลางคาดกำไรปีในช่วง 3 ปีข้างหน้าเติบโตสูงต่อเนื่องเฉลี่ย 41% CAGR ได้แรงหนุนจากการขยายฐานลูกค้าต่อเนื่องและการเพิ่มสัดส่วน Recurring income (คาดเพิ่มเป็น 52% ในปี 2567 จากปี 2564 ที่ 47%) ทั้งนี้คงคำแนะนำ “ซื้อ” ที่ราคาเป้าหมาย 53 บาท อิง PEG 2.25 เท่า